Onte xoves, 19 de Xaneiro mantivemos unha asemblea de traballadores no Campus de Vigo, onde os membros dos tres sindicatos, explicamos a situación actual na negociación do II convenio colectivo para o PAS Laboral, sobre a presentación o luns da proposta da Universidade, que consideramos unha provocación e un desprezo cara o PAS L da Universidade.

Tamén informamos de que o Sr. Xerente atopase de baixa por enfermidade.

A asemblea preguntou cuestións relativas á negociación e decidiu que no caso de que a empresa non presentase un documento completo e que se achegara os mínimos establecidos na proposta unitaria,  iniciar as mobilizacións cun peche indefinido no reitoría

Na reunión posterior que mantivemos co xerente en funcións, este nos informou que non tiña capacidade para negociar o convenio.

Os negociadores na mesa lle exixiron dúas cousas:

· Que a Universidade nomee a un negociador de inmediato.

· Que a Universidade presente un texto completo para a negociación.

Tamén lle informamos da decisión da asemblea: Peche indefinido ata que cheguemos a un acordo satisfactorio de convenio colectivo para o PAS L na Universidade de Vigo.

